  Туспуктэм: «Удмурт Кенеш» мер огазеяськонлэн пресс-службазы Наталия Сильвестрова 23-тӥ толсуре «Удмурт Кенешлэн» исполкомаз огазеяськонлэн тӧроезлы воштӥсьёсты бырйизы. Со сярысь огазеяськонлэн пресс-службаез ивортӥз. «Удмурт Кенешлэн» тӧроелы воштӥсе «Удмуртская правда» газетлэн редакторезлэсь кивоштӥсьсэ Владимир Байметовез но «Удмурт дунне» газетлэсь валтӥсь редакторзэ, «Удмурт нылкышно кенеш» огазеяськонлэсь кивалтӥсьсэ Елена Миннигараеваез бырйизы но юнматӥзы  Со сяна, пумиськонын огазеяськонлэсь вуоно арлы ужанрадлыксэ эскеризы. 2023-тӥ арын «Удмурт нылкышно кенеш» огазеяськонлы 30 ар, Кузебай Герд но Ашальчи Оки вордӥськем дырысен 125 ар тырмоз. Соин вуоно аре валтӥсь ужрадъёс та дано лыдпусъёслы сӥземын луозы. Тодэ вайытом, 7-тӥ толсуре «Удмурт Кенешлэн» азьвыл чакламтэ ӧтчамаз Андрей Ураськинэз огазеяськонлы тӧроез бырйизы, озьы ик исполкомлэсь ёзчиоссэ юнматӥзы. Тегъёс: Удмуртия УдмуртКенеш Мерлык удмуртъёс  